b'\n_START_ARTICLE_\nAt Tarif\n_START_SECTION_\nOzadje\n_START_PARAGRAPH_\nNa poplavnih ravnicah desnem bregu Nila zahodno od Luksorja je od Malkate na jugu do At Tarifa na severu _NEWLINE_ve\xc4\x8d kot trideset znanih arheolo\xc5\xa1kih najdi\xc5\xa1\xc4\x8d. _NEWLINE_Tebanska Enajsta dinastija je razvila posebno vrsto grobnice, imenovano saff ali vrstna grobnica.   Arabski izraz saff pomeni vrsto kamnitih stebrov na treh straneh velikega vkopanega trapezoidnega prednjega dvori\xc5\xa1\xc4\x8da, ki daje grobni kapeli zna\xc4\x8dilen videz. Tak\xc5\xa1ne grobnice so se na nekropoli At Tarif gradile do Novega kraljestva, gradile pa so se tudi drugod, na primer v Armantu in Denderi.  Vse druga\xc4\x8de grajene grobnice v At Tarifu so zaradi starosti v razpadajo\xc4\x8dem stanju.\n_START_SECTION_\nOpis\n_START_PARAGRAPH_\nNajve\xc4\x8dje in najbolj opazne so grobnice faraonov Intefa I., Intefa II. in Intefa III. Prednje dvori\xc5\xa1\xc4\x8de grobnice Intefa I., na primer,  je vkopano 4-5 m globoko v pu\xc5\xa1\xc4\x8davska tla in  meri 300 x 75 m. Okoli njihovih  grobnic je \xc5\xa1e okoli 250 zasebnih grobnic, okra\xc5\xa1enih s stelami.'